***Ugovor o zajmu***

***Primjer 1.***

Firma A, koja se bavi građevinskom djelatnošću kao registrovanom djelatnošću (niskogradnja), dala je firmi B, koja se također bavi građevinskom djelatnošću kao registrovanom djelatnošću (poslovi visokogradnje) zajam od 100.000 KM. Između dvije strane sporno je to da li B duguje A i kamatu. Prvostepeni sud je po tužbi zajmodavca našao kako se u konkretnom slučaju radi o ugovoru u privredi, ne obrazloživši uopšte po osnovu čega je došao do takvog zaključka. Na prvostepenu se presudu zajmoprimac žalio. Kako bi trebao odlučiti drugostepeni sud (šta je ovdje primarno neophodno utvrditi kako bi se odgovorilo na pitanje duguje li B A kamatu)?

***Primjer 2.***

X je kao zajmodavac predao Y kao zajmoprimcu u zajam određenu količinu nafte, ugovorivši pri tom obavezu Y da po dospjelosti obaveze vraćanja zajma X-u vrati novčanu protuvrijednost nafte u vrijednosti nafte u vrijeme i u mjestu određenom (ugovorenom) za vraćanje. Po dospjelosti obaveze zajmoprimac vraća istu količinu iste vrste i kvalitete pozajmljenog. Zajmodavac zahtijeva vraćanje zajma u novcu. S pravom?